ՌԴ Ռոստովի շրջանում ողբերգականորեն զոհվել են օրենսդիր ժողովի պատգամավոր Անդրեյ Ալաբուշեւը եւ նրա կինը՝ Օլգան, հայտնում է շրջանային խորհրդարանի մամուլի ծառայությունը։ Քննչական կոմիտեն սպանության մասին գործ է հարուցել, հայտնում է ՌԻԱ Նովոստին։
Խորհրդարանի պատգամավորներն իրենց խորը ցավակցությունն են հայտնել զոհվածների հարազատներին եւ մտերիմներին, նշում են մամուլի ծառայությունում։
Ռոստովի շրջանի Քննչական կոմիտեի տվյալներով՝ ամուսինների մարմինները հայտնաբերվել են Զերնոգրադ քաղաքում գտնվող առանձնատանը։ Հաստատությունը սպանության մասին գործ է հարուցել, քանի որ զոհվածների մարմիններին կան բռնի սպանության հետքեր՝ կտրված վնասվածքներ։
Իրավիճակին ծանոթ աղբյուրը ՌԻԱ Նովոստիին պատմել է, որ մահացածներին գտել է Ալաբուշեւի վարորդը։ «Անդրեյ Վասիլեւիչը ճաշին աշխատանքից տուն է եկել։ Ասել է վարորդին, թե որքան ժամանակից իրեն վերցնի։ Վարորդը գնացել է, իսկ երբ եկել է նրա հետեւից, նա դուրս չի եկել եւ դուրս չի եկել։ Մտել ու տեսել է, որ նա միջանցքում պառկած է, իսկ կինը՝ ավելի հեռու»,- պատմել է գործակալության զրուցակիցը։